Mercedes-Benz R170

Το Mercedes-Benz R170, γνωστό και ως Mercedes-Benz SLK-Class R170, ήταν ένα κάμπριο αυτοκίνητο με μεταλλική αναδιπλούμενη οροφή, το οποίο παρήχθη από τη γερμανική αυτοκινητοβιομηχανία Mercedes-Benz, από τον Ιούλιο του 1996 έως τον Απρίλιο του 2004. Ήταν η πρώτη γενιά της SLK-Class και, παράλληλα, το πρώτο μοντέλο στην ιστορία της Mercedes-Benz με μεταλλική αναδιπλούμενη οροφή. Τελικώς αντικαταστάθηκε τον Μάρτιο του 2004 από το Mercedes-Benz R171, που ήταν η δεύτερη γενιά της SLK-Class. Συνολικά κατασκευάστηκαν 311.222 αντίτυπα σειράς R170.

 Ονομασία 

Το μοντέλο παρουσιάστηκε για πρώτη φορά ως πρωτότυπο αυτοκίνητο (concept car) το 1994, στο Σαλόνι του Τορίνο, ενώ η έκδοση παραγωγής παρουσιάστηκε το καλοκαίρι του 1996 και κυκλοφόρησε τον Σεπτέμβριο του 1996. Η ονομασία SLK ήταν ένα ακρωνύμιο του στόχου της εταιρείας να δημιουργήσει ένα sportlich (σπορ), leicht (light, ελαφρύ) και kurz (compact, κόμπακτ, μήκους μόλις 4 μέτρων) roadster.

 Βασικά στοιχεία 

Από την πρώτη στιγμή, το αυτοκίνητο γνώρισε μεγάλη εμπορική απήχηση καθώς, όπως προαναφέρθηκε, υπήρξε το πρώτο μοντέλο στην ιστορία της εταιρείας με μεταλλική αναδιπλούμενη οροφή, αλλά και λόγω των σχετικά προσιτών κυβισμών του, ιδίως στις βασικές εκδόσεις. Ήταν διαθέσιμο με 5 κινητήρες, ισχύος από 136 έως 354 hp. Μηχανικά, το αυτοκίνητο βασιζόταν στη Mercedes C-Class W202 και μάλιστα σε μια κοντύτερη εκδοχή της πλατφόρμας της W202, ενώ κατασκευαζόταν σε τρία εργοστάσια: στη Βρέμη της Γερμανίας, στο Μεξικό και στη Νότια Αφρική.

Η πλατφόρμα της Mercedes-Benz SLK πρώτης γενιάς χρησιμοποιήθηκε επίσης και από το Chrysler Crossfire, που κατασκευάστηκε από τον Φεβρουάριο του 2003 έως τον Δεκέμβριο του 2007 στο Οσναμπρύκ, Γερμανία, και μοιραζόταν το 80% των μηχανικών εξαρτημάτων με την R170.

 Ανανέωση του 2000 

Κατά την ανανέωση του μοντέλου, που έγινε τον Μάρτιο του 2000, προστέθηκε ένας νέος εξακύλινδρος βενζινοκινητήρας στην έκδοση SLK 320, νέο 6-τάχυτο μηχανικό κιβώτιο και Σύστημα Ελέγχου Ευστάθειας (ESP), ενώ ανέβηκε η απόδοση της SLK 230 Kompressor στους 197 ίππους.

Από τον Ιανουάριο του 2001 έως τον Μάρτιο του 2004 κατασκευάστηκε η SLK 32 AMG, η κορυφαία έκδοση, που αποτέλεσε την ναυαρχίδα της παλέτας του R170. Η έκδοση αυτή παρήχθη σε μόλις 4.333 αντίτυπα και όλα συνδυάστηκαν με το 5-τάχυτο αυτόματο κιβώτιο 5G-Tronic (ποτέ με χειροκίνητο κιβώτιο).

 Τεχνικά χαρακτηριστικά 
ΈκδοσηΑριθμός κυλίνδρων/διάταξηΒαλβίδεςΚυβισμός σε cm³Ισχύς σε PSΡοπή σε N·mΕπιτάχυνση 0-100 km/h (sec)Τελική ταχύτητα (km/h)Βάρος σε kgΚατανάλωση ανά 100 km (λίτρα)Χρονική περίοδος παραγωγήςSLK 2004/σε σειρά161.9981361909,32081.2709,11996 - 2000SLK 200 Kompressor11922707,72319,31996 - 2000SLK 200 Kompressor1632308,22231.2909,62000 - 2004SLK 230 Kompressor2.2951932807,42311.2709,31996 - 20001972807,22401.3109,82000 - 2004SLK 3206/V183.1992183107,02451.33011,12000 - 2004SLK 32 AMG3544505,225021.49511,22001 - 2004

1 Διαθέσιμο αποκλειστικά στις αγορές της Ελλάδας, της Ιταλίας και της Πορτογαλίας.
2 Ηλεκτρονικά περιορισμένη.

 Αναφορές 

 Βιβλιογραφία 











 Εξωτερικοί σύνδεσμοι 

 Produktionszahlen des R 170.
 www.SLK-club.org
 MBSLK.de - The SLK-Community

R170
Κατηγορία:Σπορ αυτοκίνητα
Κατηγορία:Γερμανικά αυτοκίνητα